Diari Oficial de la Generalitat Valenciana


Sumari del DOGV 5800, del 07-07-2008 (2008/8160)

Notificació a Abou Oubida Chemlal.
----------------------------------

### Dades del document

Número de DOGV
:   5800

Data del DOGV
:   07-07-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/8160


Data del document
:   28-05-2008

Organisme emissor
:   Conselleria d'Indústria, Comerç i Innovació

Tipus de document
:   Edicte

Notificació a Abou Oubida Chemlal. [2008/8160]  
Atés que s'ha intentat la notificació en l'últim domicili conegut de l'interessat esmentat més amunt de manera infructuosa, de conformitat amb el que s'ha disposat en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica la resolució del recurs que a continuació es transcriu, de la Direcció General d'Indústria i Innovació, de 28 de setembre de 2007, en relació amb el recurs d'alçada interposat per Abou Oubida Chemlal, contra la resolució del Servei Territorial d'Indústria i Seguretat Industrial de Castelló, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors.  
«IM/ac (NR I-71/07)  
Vist el recurs d'alçada interposat en data 6 de juny de 2007 per Abou Oubida Chemlal (I-71/07), contra la Resolució del cap del Servei Territorial d'Indústria i Seguretat Industrial de Castelló de 18 de maig de 2007, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 18 de gener de 2007 (exp. jerb.fn).  
Antecedents de fet  
Primer. El dia 23 de març de 2007 l'interessat presenta sol·licitud per a participar en les proves selectives per a l'obtenció del carnet d'operador de grua torre.  
Aporta com a documentació còpia compulsada del certificat expedit per Consecas Consultores de Seguridad e Higiene de Castellón, SA d'assistència al curs d'operador de grua torre, expedient ISCNTR/2003/5 expedit a Castelló el 31 d'octubre de 2006; còpia compulsada de la Resolució del cap del Servei Territorial d'Indústria i Seguretat Industrial de Castelló de 19 d'octubre de 2006, d'acreditació de l'experiència mínima necessària en l'especialitat de grua torre; certificat mèdic oficial i liquidació de taxa administrativa per a accés a examen.   
Segon. El dia 12 d'abril de 2007 es dicta acord del cap del Servei Territorial d'Indústria i Seguretat Industrial de Castelló, pel qual s'aproven les llistes provisionals d'admesos i exclosos en la convocatòria 1/2007 als exàmens d'instal·lador, mantenidor o operador previstos en la Resolució de la Direcció General de Seguretat Industrial i Consum de 18 de gener de 2007, en què es concedix termini de deu dies hàbils per a l'esmena de defectes o omissions. En el llistat de no admesos es troba el reclamant i apareix com a motiu d'inadmissió no aportar la documentació acreditativa de situació legal a Espanya en cas d'estrangers no membres de la Unió Europea.  
Tercer. Amb data 18 de maig de 2007 s'aproven les llistes definitives d'admesos i exclosos per a la realització dels exàmens teoricopràctics d'instal·ladors, mantenidors i operadors i l'interessat apareix entre els exclosos pel motiu anteriorment assenyalat.  
Quart. Contra esta resolució el reclamant interposa recurs d'alçada el dia 6 de juny de 2007, basat en el fet que en aportar la documentació inicial, el NIE estava entre esta, i per això en la fotocòpia de la sol·licitud apareix marcada entre els documents aportats la casella que indica original i fotocòpia compulsada del DNI o document identificador equivalent, per la qual cosa considera que s'ha produït un error material de l'administració i sol·licita ser admés a les proves selectives. Aporta còpia de permís de residència en vigor en data 23 de març de 2007 amb fotografia.  
Cinqué. El 12 de juny de 2007 s'emet informe del Servei Territorial d'Indústria i Seguretat Industrial de Castelló que proposa l'estimació del recurs, ja que l'interessat reunia tots els requisits exigits el dia de finalització de presentació d'instàncies. En la sol·licitud presentada el 23 de març de 2007 s'assenyala l'aportació del document identificador, per la qual cosa l'omissió entre la documentació aportada pot ser deguda a un error imputable a l'administració.   
Fonaments de dret  
Primer. L'Orde de 23 d'abril de 1997 regula les condicions per a l'obtenció del carnet professional d'instal·lador, mantenidor o operador en aquelles activitats per a les quals la normativa vigent exigisca l'acreditació de capacitat tècnica, i la de gruista es troba entre estes. L'article 5 establix, amb caràcter general, com podran acreditar-se els coneixements teòrics i pràctics necessaris per a l'obtenció del carnet, i una de les formes és la superació d'un examen teoricopràctic sobre el temari que per a cada categoria i especialitat es determine, amb la realització prèvia d'un curs de preparació.  
Segon. La base segona de l'annex I de la Resolució de 18 de gener de 2007, de la Direcció General de Seguretat Industrial i Consum, establix les bases de les convocatòries ordinàries dels exàmens teoricopràctics per a l'obtenció de carnet professional, regula el procediment d'expedició dels carnets professionals que s'hi vinculen i aprova el calendari de presentació de sol·licituds per a l'admissió a les esmentades proves durant l'any 2007.   
En el cas concret d'operador de grua torre, per a ser admés a la realització de les proves els aspirants han de reunir els següents requisits generals: ser major d'edat; posseir, o estar en condicions d'obtenir la titulació mínima i/o, si és el cas, el certificat de superació d'un curs habilitador impartit per un centre autoritzat, i superar un examen mèdic.   
A més a més, la base tercera de l'esmentada resolució assenyala que la instància anirà acompanyada, entre altres documents, d'original i còpia o còpia compulsada del document nacional d'identitat, o document identificador equivalent, en vigor. A més, en el cas d'estrangers que no siguen nacionals d'estats membres de la Unió Europea, documentació que n'acredite la situació legal a Espanya.  
Tots els requisits s'hauran de tenir el dia de finalització del termini de presentació de sol·licituds i mantenir-los en el moment d'expedició del corresponent carnet o certificat, disposant l'annex II de la mencionada resolució que el termini per a la presentació de sol·licituds per a l'admissió als exàmens teoricopràctics als quals es referix el capítol V de l'Orde de 23 d'abril de 1997, de la Conselleria d'Ocupació, Indústria i Comerç per a l'any 2007, serà en primera convocatòria del 5 al 23 de març de 2007, ambdós inclosos.  
Tercer. Per la seua banda, l'article segon de la Resolució de 7 d'octubre de 2003, per la qual s'incorpora l'especialitat de professional autoritzat denominada "operador de grua torre (gruista)" a les indicades en la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç i s'adapten els requisits i les condicions generals establits en esta als canvis específics introduïts per la reglamentació tècnica que han de complir els dits professionals, establix que l'obtenció del carnet requerirà la concurrència dels següents requisits:   
- Ser major d'edat.  
- Estar en possessió d'un certificat d'estudis primaris.  
- Superar un examen mèdic sobre agudesa visual, sentit de l'orientació, equilibri i agudesa auditiva i aptituds psicològiques.  
- Superar un curs teoricopràctic impartit per una entitat autoritzada d'acord amb el que s'ha disposat en l'article tercer de l'esmentada resolució.  
- Superar davant el Servei Territorial d'Indústria corresponent un examen teòric sobre el temari assenyalat.  
Quart. L'interessat al·lega que va aportar el permís de residència emés a Castelló el 18 de maig de 2006 en el qual consta la seua fotografia i la resta de dades personals, document equivalent al document nacional d'identitat. Així mateix, prova d'això és que en la sol·licitud presentada està marcada la casella corresponent, per la qual cosa considera que pot haver un error material en l'actuació de l'administració.  
D'altra banda, l'informe presentat pel Servei Territorial d'Indústria i Seguretat Industrial de Castelló reconeix que la seua omissió entre la documentació aportada pot ser deguda a un error imputable a l'administració.   
L'article 105.2 de la Llei de Règim Jurídic de les Administracions Públiques i del Procediment Administratiu Comú establix que les administracions públiques podran rectificar en qualsevol moment, d'ofici o a instància dels interessats, els errors materials, de fet o aritmètics, existents en els seus actes.  
En virtut de tot això, és procedent estimar el recurs i declarar l'interessat admés a la realització de les proves, ja que reunia en el termini tots els requisits necessaris per a ser admés a estes proves.  
Resolució  
En virtut d'això, esta Direcció General d'Indústria i Innovació resol estimar el recurs d'alçada interposat en data 6 de juny de 2007 per Abou Oubida Chemlal (I-71/07), contra la Resolució del cap del Servei Territorial d'Indústria i Seguretat Industrial de Castelló de 18 de maig de 2007, per la qual s'aproven les llistes definitives d'admesos i exclosos corresponents a la convocatòria 1/2007, per a la realització dels exàmens teoricopràctics d'instal·ladors, mantenidors i operadors previstos en la Resolució de la Direcció General de Seguretat Industrial i Consum de 18 de gener de 2007 (exp. jerb.fn), i declarar-lo admés a la realització de les proves selectives per a l'obtenció del carnet d'operador de grua torre.  
La present resolució és definitiva en la via administrativa i contra esta podrà interposar-se recurs contenciós administratiu, en el termini de dos mesos comptats des de l'endemà de la notificació, davant la sala contenciosa administrativa competent, d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.   
València, 28 de setembre de 2007.- El director general d'Indústria i Innovació: Bruno Broseta Dupré».  
València, 28 de maig de 2008.- El sotssecretari: Ricardo Bayona Giménez.